b'\n_START_ARTICLE_\nGlinenec\n_START_SECTION_\nUporaba\n_START_PARAGRAPH_\nGlinenci so surovine za proizvodnjo keramike in geopolimerov. V geologiji in arheologiji se uporabljajo za termoluminiscen\xc4\x8dno in opti\xc4\x8dno datiranje. Kalijevi glinenci se v geokronologiji in termokronologiji pogosto uporabljajo za K-Ar in Ar-Ar datiranje._NEWLINE_Leta 2005 je bila najve\xc4\x8dja svetovna proizvajalka glinencev Italija, ki je proizvedla skoraj petino svetovne proizvodnje. Sledili so ji Tur\xc4\x8dija, Ljudska republika Kitajska in Tajska.'